CELEX: 62022CN0009
Language: da
Date: 2022-01-05 00:00:00
Title: Sag C-9/22: Anmodning om præjudiciel afgørelse indgivet af High Court (Irland) den 5. januar 2022 — NJ og OZ mod An Bord Pleanála, Irland og Attorney General

11.4.2022   
            
            
               DA
            
            
               Den Europæiske Unions Tidende
            
            
               C 158/5
            
         
      Anmodning om præjudiciel afgørelse indgivet af High Court (Irland) den 5. januar 2022 — NJ og OZ mod An Bord Pleanála, Irland og Attorney General
      (Sag C-9/22)
      (2022/C 158/06)
      Processprog: engelsk
      
         Den forelæggende ret
      
      High Court (Irland)
      
         Parter i hovedsagen
      
      
         Sagsøgere: NJ og OZ
      
         Sagsøgte: An Bord Pleanála, Irland og Attorney General
      
         Procesdeltager: DBTR-SCR1 Fund a Sub Fund of TWTC Multi-Family ICAV
      
         Præjudicielle spørgsmål
      
      
                  1)
               
               
                  Har artikel 2, litra a), i direktiv 2001/42/EF (1) til følge, at begrebet »planer og programmer […] samt ændringer deri […] som udarbejdes og/eller vedtages af en national, regional eller lokal myndighed […]«, omfatter en plan eller et program, der er udarbejdet og/eller vedtaget i fællesskab af en lokal myndighed og en privat bygherre som ejer af grunde, der støder op til dem, der ejes af en lokal myndighed?
               
            
                  2)
               
               
                  Har artikel 2, litra a), i direktiv 2001/42/EF til følge, at begrebet »planer og programmer […] samt ændringer deri […] som kræves ifølge love og administrative bestemmelser«, omfatter en plan eller et program, som udtrykkeligt er indeholdt i en lokal myndigheds lovbestemte udviklingsplan (idet denne udviklingsplan er udarbejdet i henhold til en lovbestemmelse), enten generelt, eller når det i udviklingsplanen bestemmes, at den lokale myndighed »udarbejder områdespecifikke retningslinjer for de strategiske udviklings- og fornyelsesområder […] ved hjælp af de relevante mekanismer i form af lokalplaner […] skematiske masterplaner og lokale miljøforbedringsplaner«
               
            
                  3)
               
               
                  Har artikel 3, stk. 2, litra a), i direktiv 2001/42/EF til følge, at begrebet »planer og programmer […] som udarbejdes inden for landbrug, skovbrug, fiskeri, energi, industri, transport, affaldshåndtering, vandforvaltning, telekommunikation, turisme, fysisk planlægning og arealanvendelse, og som fastlægger rammerne for fremtidige anlægstilladelser til de projekter, der er omhandlet i bilag I og II til direktiv 85/337/EØF (2) […]«, omfatter en plan eller et program, der ikke i sig selv er bindende, men som udtrykkeligt er indeholdt i en lovbestemt udviklingsplan, som er bindende, eller som foreslår eller i realiteten indeholder
               
            
                  4)
               
               
                  Er artikel 2, stk. 1, i direktiv 2011/92/EU (3) til hinder for, at den kompetente myndighed i forbindelse med miljøkonsekvensvurderingsprocessen tager hensyn til obligatoriske offentlige politikker, navnlig politikker, som ikke udelukkende er baseret på miljøkriterier, og som under visse omstændigheder fastlægger situationer, hvor det ikke kan udelukkes, at der kan gives tilladelse
               
            
         (1)  Europa-Parlamentets og Rådets direktiv 2001/42/EF af 27.6.2001 om vurdering af bestemte planers og programmers indvirkning på miljøet (EFT 2001, L 197, s. 30).
      
         (2)  Rådets direktiv 85/337/EØF af 27.6.1985 om vurdering af visse offentlige og private projekters indvirkning på miljøet (EFT 1985, L 175, s. 40).
      
         (3)  Europa-Parlamentets og Rådets direktiv 2011/92/EU af 13.12.2011 om vurdering af visse offentlige og private projekters indvirkning på miljøet (EUT 2012, L 26, s. 1).